ОСНОВНО УЧИЛИЩЕ „ХРИСТО СМИРНЕНСКИ”

с. Радиево 6427; ул.”Партизанска” № 31 ; E-mail: ouradievo@abv.bg

 **Утвърждавам :/П/**

**Директор: (Ваня Димитрова)**

**П Л А Н**

**З А К В А Л И Ф И К А Ц И О Н Н А Т А Д Е Й Н О С Т**

**П Р Е З У Ч Е Б Н А Т А 2021/2022 ГОДИНА**

Правила за участие на персонала в квалификационна дейност и механизъм за финансова подкрепа.

**I. Анализ на институционалната квалификационна дейност за преходен период**

Квалификационната дейност в училището е подчинена на потребностите на преподавателите за повишаване на педагогическите им умения и способности, отговарящи на изискванията на съвременното общество. Изборът на теми за квалификация става след проучване мнението на преподавателите относно трудностите, които срещат в работата си с учениците и техните родители/ настойници.

Педагогическите специалисти са запознати с новите форми на квалификационна дейност. Направено е проучване на потребностите на педагогическите кадри за участие в квалификационни форми.

**II. Цел(и) и задачи**

**Цели:**

 1. Повишаване на научната, педагогическата и методическата подготовка и създаване на мотивация за продължаваща квалификация, следдипломна квалификация за придобиване на нова педагогическа правоспособност на учителите.

 2. Усъвършенстване на професионалните умения и развитие на професионалните нагласи и ценности.

 3. Постигане на положителни промени в личността на учениците и овладяване на трайни знания, умения и навици.

**Задачи:**

 1. Разработване на система за квалификационна дейност в училище, състояща се от План за квалификационната дейност и планове на методическите обединения .

 2. Осъществяване на квалификационна дейност в съответствие с приоритетите на съвременната образователна система /подготовка по чужд език , компютърно обучение, гражданско образование, интегриране на деца със специални образователни потребности и на деца от други етноси/.

 3. Стимулиране на учителите към самоподготовка и усъвършенстване, към активно преподаване и обучение чрез обмяна на педагогически опит.

 4. Създаване на условия за делова и хуманна атмосфера на откритост и гласност при постигане на успехи и неуспехи, при трудности и проблеми и тяхното преодоляване.

 5. Квалификационната дейност да съдейства за успешното усвояване на учебното съдържание по предмети.

 6. Създаване на трайни мотиви за учебна дейност у учениците чрез използването на разнообразни форми на проверка и оценка на знанията в съответствие с новите образователни изисквания.

 7. Усъвършенстване на организацията и методиката на преподаване и стимулиране на професионалните изяви на учителите.

 8. Самоусъвършенстване на учителите чрез вътрешноучилищната система за квалификация.

 9. Засилване на работата по утвърждаване на МО като действена форма за самоусъвършенстване на учителите и създаване на система за оформяне и съхранение на документацията на МО.

 10. Осъществяване на тесни връзки и контакти между училището и други образователни структури.

**III. Приоритетни теми за учебната година**

1. Повишаване нивото на подготовка на учениците.

2. Новите учебни планове, учебни програми и учебници в начален и в прогимназиален етап.

3. Промени в нормативната уредба в образователната система.

4. Гражданско, екологично и здравно образование.

5. Интерактивност в образователния процес.

6. Работа с ученици със специални образователни потребности.

7. Използване на методите на информационните технологии за повишаване качеството на учебния процес.

8. Позитивното образование.

9. Работа по проекти и програми.

10. Агресия и справяне с нея.

11. Интеграция на деца от малцинствен произход.

12. Приобщаващото образование- акцент в работата на педагогическия колектив.

**IV. Финансиране**

Финансирането на квалификационната дейност в училището се извършва от средствата за квалификация на педагогическия персонал, които са в размер 1.2% от ФРЗ на педагогическия персонал целево. Наличните неизразходвани средства се прехвърлят като преходен остатък и се използват за учебната година за допълнителни обучения.

Приоритет са участията в обучения, финансирани по Национални програми за прилагане на нови учебни предмети.

 Поощрява се и личното финансиране от педагогическите специалисти за включване, следдипломни квалификации, придобиване на ПКС и магистърски програми.

**V. Очаквани резултати**

1. Разработена система за квалификационна дейност в училище.

2. Квалифицирани педагогическите специалисти, отговарящи на изискванията на съвременните условия.

3. Високо мотивирани преподаватели за усъвършенстване на знанията, уменията и компетентностите си в контекста на ученето през целия живот.

4. Активно преподаващи учители, чрез ефективно използване на съвременни информационни и мрежови технологии, чрез въвеждане на иновации и обмяна на добри педагогически практики в образователния процес.

5. Делова и хуманна атмосфера на откритост и гласност при постигане на успехи и неуспехи, трудности и проблеми;

6. Мотивиранe за учене чрез разнообразни форми за проверка и оценка на знанията в съответствие с новите образователни изисквания.

7. Действащи методически обединения като форма за самоусъвършенстване и професионално израстване на кадрите;

8. Успешно интегриране и задържане на децата от уязвими групи с цел повишаване качеството на образованието.

**VI. Календарен план на дейностите**

**А. Вътрешноинституционална квалификационна дейност**

|  |  |  |  |  |  |  |
| --- | --- | --- | --- | --- | --- | --- |
| № | Тема | Форма | Период на провеждане | Целева група | Отговорник за провеждането | Лектор/ органи-зация |
| 1. | Проучване желанията на учителите за участие в квалификационни форми | Анкета | месец септември | учители | директор | МО -Председатели |
| 2. | Работа с електронен дневник – попълване на данни за новата учебна година. | Практическа работа | месец септември | учители | ДиректорВаня Чонкова | Ваня Чонкова |
| 3. | Разработване на планове за работата на Методическите обединения | План | Месецсептември | учителите от методически обединения | председате-лите на МО | МО -Председатели |
| 4. | Разработване на План за квалификационна дейност | План | месец септември | учители | Комисия: Киркова,Ненчева, Чонкова |  |
| 5. | Работа с лаптоп ACER R752T-C6LDCHROMEBOOK  | Практическо Обучение | месец октомври | учители | директор Ваня Чонкова  | Ваня Чонкова |
| 6. | Обогатяване на библиотечния фонд на училището с научна, методическа и учебно-помощна литература, сборници, помагала |  | през цялата учебна година | учители | директор  |  |
| 7. | Съвкупност от компетентности-знания, умения и отношения, необходими за успешното преминаване на детето към училищно образование. | раб. среща | месец май | учители начален етап и ПГ | председател на методичното обединение на начален етап | Ирина Вълева |
| 8. | Приемственост между начален етап и прогимназиален етап на основно образование- съвместни празници, уроци и посещения | раб. среща | през цялата учебна година | учители  | председателите на методическите обединения |  |
| 9. | Обсъждане на резултатите от НВО (IV и VII клас) | раб. среща | месец юни | учители | председателите на методическите обединения |  |
| 10. | Организиране и поддържане на електронно и хартиено портфолио на всяка реализирана вътрешна квалификационна форма | раб. среща | през цялата учебна година | учители | отговорниците за квалификационната форма |  |
| 11.  | Приобщаващо образование – работа на Екипите за личностно развитие | Раб. срещи/Заседания | през цялата учебна година | Членовете на Екипите | М. Ненова - Координатор | М. Ненова - Координатор |

**Б.** **Извънинституционална квалификационна дейност**

|  |  |  |  |  |  |  |
| --- | --- | --- | --- | --- | --- | --- |
| № | Тема | Форма | Период на провеждане | Целева група | Отговорник за провежда-нето | Лектор/ организация |
| 1. | „ Приобщаващо образование.“ | обучение  | месец юни | Педагогическите специалисти | директор | Институт за обр. политики „Архимед и Диоген”, гр. София |
| 2. | Участие на учители в обучения, организирани от РУО Хасково | семинарикурсовераб. срещи | през цялата учебна година | учители | директор |  |
| 3.  | „Компютърно моделиране” – 3 клас и 4 клас и 5 клас | обучение | по график на НП или др. обр. инстит. | Учители начален етап | директор |  |
| 4.  | „Методика по БДП” | Повишаваща квалификация- актуализиране | през цялата учебна година | Педагогически специалисти | директор |  |
| 5. | Други актуални теми  | Обучения, семинари, дискусии, открити уроци | през цялата учебна година | Педагогически специалисти | директор |  |
| 6. | Работа по проект „Подкрепа за успех” | обучение | По график от проекта | Педагогически специалисти, медиатор | директор | Управленски екип |
| 7. | Работа по проект „Подкрепа за успех” | обучение | По график от проекта | Ръководители на групи | директор | Управленски екип |
| 8. | „Самооценка. Атестиране и кариерно развитие“ | Обучение | през цялата учебна година | Педагогически специалисти | директор | ОнлайШколо |

Настоящият план е приет с решение на Педагогическия съвет - Протокол № 9 / 14.09.2021 г.

*Приложение 1*

**ПРАВИЛА**

**ЗА УЧАСТИЕ НА ПЕРСОНАЛА В КВАЛИФИКАЦИОННА**

**ДЕЙНОСТ И МЕХАНИЗЪМ ЗА ФИНАНСОВА ПОДКРЕПА**

**1. ОБЩИ ПОЛОЖЕНИЯ:**

1. 1.Тези правила определят реда за участие на персонала в квалификационната дейност и включват и механизъм за финансова подкрепа на участниците.

1.2. Правилата определят начина, реда и финансирането на професионалната квалификация на персонала.

1.3. Педагогическият и непедагогическият персонал на ОУ „Христо Смирненски”, с. Радиево, има право да повишава образованието и професионалната си квалификация и да получава информация за възможностите за повишаване на образованието и професионалната си квалификация.

1.4. Условията за обучение (организационни, финансови и др.) и за повишаване на квалификацията се договарят между директора на училището и обучаващата институция.

**2. УЧАСТНИЦИ В КВАЛИФИКАЦИОННАТА ДЕЙНОСТ:**

2.1. Педагогически персонал.

2.2. Непедагогически персонал.

**3. ПРИНЦИПИ И КРИТЕРИИ:**

3.1. Адекватност на обучението.

3.2. Актуалност на обучението.

3.3. Обвързаност на обучението с професионалното и кариерно развитие.

3.4. Осигуряване на равен достъп до обучение на персонала в зависимост от заеманата длъжност.

3.5. Индивидуализация, предполагаща учебни форми и курсове, съобразени с личните възможности и интереси на служителите.

3.6. Ефективност на обучението – резултатите от обучението да допринасят за повишаване на качеството на дейността на служителите.

**4. ЕТАПИ ЗА РЕАЛИЗИРАНЕ НА КВАЛИФИКАЦИОННАТА ДЕЙНОСТ:**

4.1. Анализ на кадровия потенциал.

4.2. Проучване на потребностите от обучение и квалификация.

4.3. Определяне на приоритетите за обучение и квалификация.

4.4. Планиране на обучението.

4.5. Финансово осигуряване на обучението.

4.6. Организиране и провеждане на обучението.

4.7. Анализ и оценка на ефективността на обучението.

**5. ПРАВИЛА ЗА УЧАСТИЕ НА ПЕДАГОГИЧЕСКИЯ ПЕРСОНАЛ В КВАЛИФИКАЦИОННАТА ДЕЙНОСТ:**

5.1. Квалификационната дейност в училището се ръководи от Комисия за квалификационната дейност, в чийто състав са председателите на методическите обединения.

5.2. Квалификационната дейност на педагогическия персонал на училищно равнище се осъществява по План за квалификационната дейност на училището, който се изготвя в началото на всяка учебна година и се приема на заседание на ПС.

5.3. Повишаването на квалификацията на педагогическия персонал има за цел:

- да осигури съответствие между социалната практика, образователната система и равнището на професионалната компетентност на педагогическите кадри;

- да дава възможност за задоволяване на професионалните интереси на педагогическите кадри и за тяхното професионално развитие.

5.4. Квалификационната дейност на регионално и национално равнище се реализира със съдействието на РУО - Хасково, университети, обучителни организации, квалификационни институции, центрове за продължаващо обучение, неправителствени организации, участие в проекти и програми за квалификационни дейности.

5.5. Във форми за повишаване на квалификацията могат да участват педагогически кадри, които работят в училището.

5.6. Педагогическите кадри се включват в организирани форми за повишаване на квалификацията:

- по собствено желание;

- по препоръка на работодателя;

- по препоръка на експерти от РУО - Хасково и МОН.

5.7. Условията за участие във форми за повишаване на квалификацията (трудово-правни, финансови и др.) се договарят между педагогическите кадри и директора на училището по реда на чл. 234 от Кодекса на труда и в съответствие със ЗПУО.

5.8. Приоритетно във формите за повишаване на квалификацията се включват педагогически кадри, които:

- преподават по учебни предмети или направления, за които са въведени нови държавни образователни изисквания;

- заемат педагогическа длъжност, която е нова за системата на предучилищно и училищно образование;

- преминават на нова педагогическа длъжност;

- заемат учителска длъжност след прекъсване на учителския си стаж по специалността за повече от три учебни години.

**6. ПРАВИЛА ЗА УЧАСТИЕ НА НЕПЕДАГОГИЧЕСКИЯ ПЕРСОНАЛ В КВАЛИФИКАЦИОННАТА ДЕЙНОСТ:**

6.1. Непедагогическият персонал има право да повишава образованието и професионалната си квалификация и да получава информация за възможностите за повишаване на професионалната си квалификация.

6.2. Квалификационната дейност се реализира със съдействието на РУО - Хасково, университети, обучителни организации, квалификационни институции, центрове за продължаващо обучение, неправителствени организации, участие в проекти и програми за квалификационни дейности.

6.3. Непедагогическите кадри се включват във форми за повишаване на образованието и квалификацията си:

- по собствено желание;

- по препоръка на директора на училището;

- по препоръка на експерти от съответната област.

6.4. Условията за участие във форми за повишаване на квалификацията (трудовоправни, финансови и др.) се договарят между непедагогическите кадри и директора на училището по реда на чл.234 от Кодекса на труда.

**7. МОТИВАЦИЯ И СТИМУЛИРАНЕ НА ПЕРСОНАЛА ЗА УЧАСТИЕ В КВАЛИФИКАЦИОННИ ДЕЙНОСТИ:**

7.1. Педагогическите кадри, придобили професионално-квалификационни степени, имат право да ръководят дейности за повишаване на квалификацията на училищно равнище.

7.2. На педагогическите кадри, придобили професионално-квалификационни степени, се признава по-високо професионално равнище при оценяването и заплащането на труда по ред, определен в КТД.

7.3. Стимулиране на професионално изявени педагогически специалисти на регионално и национално ниво през учебната годината чрез еднократната годишна награда, заложена във ВПОРЗ на ОУ „Христо Смирненски” - с. Радиево.

7.4. Възможност за кариерно развитие.

7.5. Допълнително заплащане на придобилите ПКС.

**8. МЕХАНИЗЪМ ЗА ФИНАНСОВА ПОДКРЕПА:**

8.1. Средствата за квалификация на персонала се определят в началото на всяка календарна година и са в размер на 1.2% от ФРЗ.

8.2. Вътрешноучилищната квалификационна дейност се финансира от бюджета на училището.

8.3. Финансирането на извънучилищната квалификационна дейност се осигурява в рамките на бюджета на училището, дарения по волята на дарителя, средства от проекти и програми за квалификационна дейност и др.

8.4. Когато сумата за определена квалификационна дейност на даден служител надвишава финансовият лимит за квалификация в училището, финансирането става с лично участие на служителя или със средства от бюджета на училището /при наличие на преходен остатък/

8.5. При наличие на изявено желание от определен учител за участие в квалификационен курс на собствени разноски, след съгласуване с директора на училището, му се предоставя тази възможност.

8.6. Разходите по процедурите за придобиване на всяка професионално квалификационна степен се заплащат от учителите, или по Проект „Квалификация за професионално развитие на педагогическите специалисти”.

**9. ЗАКЛЮЧИТЕЛНА ЧАСТ:**

Предложените правила са приети на заседание на Педагогическия съвет с Протокол № 9 от 14.09.2021 г., утвърдени от директора на училището, подлежат на актуализация в началото на всяка учебна година, както и в случаите на значителни промени на работата в училище или на нормативната уредба.